***Årsplan 2023/24***



 Adresse: Adjunkt Hauglands gt.50 i underetasjen

Telefon 979 38 268

Hjemmeside: [www.stokkaopenbarnehage.no](http://www.stokkaopenbarnehage.no)

Facebook: «Stokka åpen barnehage»

Innholdsfortegnelse:

1 Innledning

2 Presentasjon av Stokka åpenbarnehage

3 Eierforhold, statlige og kommunale betingelser

4 Barnehagens verdigrunnlag

5 Barnehagens visjon

6 våre målsetninger

7. samarbeid med barnets hjem

8. Danning gjennom omsorg, lek og læring 9. Barns medvirkning

10. Dokumentasjon og evaluering

11. De 7 fagområdene

12. Satsningsområdet: bærekraftig utvikling

13. barnehagens samarbeidspartner

14. Førskolegruppe

15. Praktiske ting å vite

1. Innledning

I denne planen vil dere finne hovedlinjer for mål og innhold i barnehagen. Den skal være et redskap for oss som arbeider i barnehagen og gi oss en forpliktende ramme for planlegging, gjennomføring og vurdering av barnehagens virksomhet. Årsplanen er også ment til å gi foreldre veiledning i vår virksomhet. Vi vil konkretisere hvordan vi jobber og tolker kommunens rammeplan. Barns medvirkning skal ilegges stor vekt, derfor kan planen variere noe. Planleggingsdagene som blir avholdt to ganger i året, og går blant annet med på å evaluere og planlegge neste halvår. En detaljert beskrivelse av aktiviteten for hver gang, har vi laget i en egen halvårsplan.

Her vil dere også finne litt praktisk informasjon om barnehagen.

1. Presentasjon av Stokka Åpen Barnehage.

Stokka Åpne Barnehage er et barnehagetilbud for barn i alderen 0-6år, ifølge med voksne. De voksne har ansvar for den/de barna de tar med seg under hele oppholdstiden. Det er ønskelig at de voksne bidrar aktivt til et godt og trivelig miljø for store og små i barnehagen. Tilbudet gir voksen og barn en unik møteplass og en mulighet til å etablere et sosialt nettverk.

Vi har plass til 40 barn hver gang. Brukerne kan komme og gå når de vil, innenfor åpningstiden. Man trenger ikke søke plass til barnet, men man registrer seg ved oppmøte. Barnehagen følger skoleruten og er stengt i skolens ferier.

Vi holder til i Adj.Hauglandsgt.50 i kjelleren, inngang på nedsiden av bygget.

Personalet består av:

Virksomhetsleder og pedagogisk leder ved: Esther Choat

Medarbeiderne er:

Elisabeth Bratlie 20%

1. Eierforhold, statlige og kommunale betingelser

Stokka åpen barnehage skiftet navn fra BKM Stavanger Åpen Barnehage til Stokka åpen barnehage våren 2015. Barnehagen startet våren 2008, og eies av Brunstad Kristelige Menighet i Stavanger (BKM Stavanger). Barnehagen drives etter lov om barnehager med forskrifter og retningslinjer fra Barne-Likestillings- og Inkluderingsdepartementet(BLD). Barnehagen har utvidet kristen formålsparagraf.

1. Barnehagens verdigrunnlag

«Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. Barndommen har egenverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek, omsorg, læring og danning skal sees i sammenheng. Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse» (Rammeplan for barnehagen 2017, s.7).

Vi vektlegger verdier som gjensidig respekt, omsorg og trygghet. For oss innebærer dette at hvert barn er enestående og unikt. Vi ønsker å vise respekt for barnet og familien.

Dette innebærer at vi er tilstede, lytter til hver enkelt sitt behov og har respekt for hverandres meninger. Vi er åpne for innspill og justerer våre planer og innhold i dagen etter det. Alle skal bli møtt og snakket med på en god måte når de kommer.

Vi tar hensyn til barnas ulike behov og ønsker at barna skal få god tid til lek, måltid og hvile. Den enkeltes situasjon skal bli ivaretatt og vi gir en hjelpene hånd til dem som trenger det.

 Vi ønsker at våre brukere få oppleve:

* Samhørighet til andre barn gjennom lek og aktiviteter.
* Oppleve trygghet, kjærlighet og omsorg
* Få kjennskap til grunnleggende verdier i kristen og humanetisk arv og tradisjon.
1. Barnehagens visjon:

 *Lek, trivsel og samarbeid går hånd i hånd*

 *Her knyttes vennskapsbånd.*

Visjonen skal styre valgene våre, hvordan vi forholder oss til hverandre og hvordan vi gjennomfører barnehagens planer.

Et nært og godt samarbeid mellom oss ansatte og foreldre er en forutsetning for barnets trivsel og utvikling. Ved å vise foresatte anerkjennelse og respekt, vil dette føre til at barna opplever en atmosfære av trygghet og kjærlighet.

Vi ønsker at de voksne får oppleve et positivt og inkluderende miljø, der det er lett å spørre om veiledning. Vi ønsker å styrke og veilede omsorgspersons evne til å støtte og fremme sine barns utvikling.

Det er viktig at både mor og barn knytter gode vennskapsbånd, men også vennskapsbånd til andre barn og omsorgsgivere.

Gjennom lek sammen med barn og voksne, vil det gi et godt utgangspunkt for trivsel og gode vennskapsbånd.

1. Våre målsetninger:

 Overordnet mål: «*Et inkluderende lekemiljø»*

En av barnehagens viktigste oppgave er å legge til rette for barnas lek. Leken er barnets mest naturlige samværsform og kjennetegnes ved at den er lystbetont og frivillig. Den har egenverdi og foregår på barnas premisser. Det er gjennom lek at barn lever og utvikler seg og øker sin forståelse for omverdenen.

Vi ønsker å tilrettelegge for et trygt og utfordrende lekemiljø, der alle kan delta i leken ut ifra sine forutsetninger. Dette innebærer at barna møter voksne som er autoritative, med mye varme og kontroll. Leken er barnets viktigste aktivitet og personalet må sørge for at barna får nok tid til uavbrutt lek.

Vi vil ta i bruk trygghetssirkelen i vårt arbeid som gir en god forståelse for hvordan vi kan oppmuntre barn i leken, samtidig at barna opplever omsorg og trygghet.

Leken er også forebyggende i forhold til mobbing. Personalet skal være oppmerksom på og alltid stoppe atferd som kan resultere i at barn ekskluderes fra lek. Barn skal gradvis hjelpes til selv å løse konflikter med støtte og nærvær av personalet. (Rammeplanen 2017)

Mål:

* Alle barna skal føle seg inkludert og utvikle vennskap.
* Barna skal utvikle de ferdigheter som trengs for å kunne leke og samhandle med andre barn, for slik å oppleve gleden med å være sammen med andre.
* Barna skal utvikle et positivt selvbilde og vise toleranse, respekt og omsorg for hverandre i ord og handling
* Barna skal ha kjennskap til ulike former for lek og ha evnen til å sette i gang lek.

Leken har mange uttrykksformer og kan føre til forståelse og vennskap på tvers av alder, språklig og kulturell ulikhet

* De foresatte skal føle seg hørt og inkludert.
* Åpent forum for spørsmål og samtaler om livet med småbarn

Våre tiltak:

* Vi er tilstedeværende, autoritative, varme og grensesettende.
* Sangsamlingsstunder som kan gi impulser til lek og kreativitet.
* Samlingsstunder som er inspirert av kulturen barna kommer fra.
* Gi barna valgmulighet i forskjellige leke - aktiviteter.
* Legge til rette for en god, variert og trygg lek både inne og ute
* Hjelpe barn inn i leken og få venner
* Gi de foresatte rom og mulighet til å stille spørsmål og ha samtaler.
1. Samarbeid med barnas hjem

*Mål: Et nært samarbeid bygget på respekt og åpenhet.*

**Foreldrerådet**

Alle foreldre i barnehagen utgjør automatisk foreldrerådet. Det skal fremme deres fellesinteresse og bidra til at samarbeidet mellom barnehagen og foreldregruppen skaper et godt barnehagemiljø. En gang i halv året har vi foreldremøte der vi går igjennom halvåret som er gått og planlegger neste halvår.

Foreldrenes meninger og synspunkter ilegges stor vekt, da dette har betydning for deres trivsel.

**Samarbeidsutvalget**

Består av foresatte og ansatte, slik at hver gruppe er likt representert. Barnehagens eier kan delta etter eget ønske. SU skal være et rådgivende kontaktskapende og samordnende organ. Utvalget skal være med å drøfte det ideelle grunnlaget for driften og godkjenne årsplanen for den pedagogiske virksomheten i barnehagen. SU skal gi løpende evaluering av driften og ta del i årsplanleggingen i barnehagen- dvs komme med ideer og forslag til emner, aktiviteter og arbeidsmåter.

Samarbeidsutvalget består av:

Barnehagerepresentant: Esther Choat

Barnehagerepresentant: Elisabeth Bratlie

Foresattes representant: Judith Epland?

Foresatte representant: Henrike Jonker?

1. Danning gjennom omsorg, lek og læring

*Mål: Barna skal få et positivt selvbilde, ha tro på egne evner og muligheter slik at de utvikler sosial kompetanse og kan møte andre med innlevelse og respekt.*

Danning handler om utvikling, læring og sosialisering. Danning skjer i samspill med andre mennesker. Vi påvirker hverandre gjensidig på alle felt, og i alle forhold i livet; barn - barn, barn – voksen, voksen - voksen. Danning er en livslang prosess som handler om å utvikle evne til å reflektere over egne handlinger og væremåter. Gjennom måten vi kommunisere på, korrigeres handlinger og væremåte i forhold til andre mennesker ut fra en indre motivasjon. Danning handler om at mennesker er aktive og bevisste i forhold til det samfunnet og den verden vi lever i.

Barn er likeverdige og fullstendige mennesker i det livet de lever her og nå. De er medmennesker som skal møtes med forståelse og innlevelse når de uttrykker sine tanker, meninger og følelser. Barn lærer når de leker og leker når de lærer! Det er mye læring i god omsorg, og mye omsorg i god læring

Barnet lærer i alle situasjoner, og de uformelle læringssituasjonene er like viktige for barns danning og utvikling som de formelle. Vi skal utvikle barn til å ta ansvar for og til å bli arkitekter i eget liv og veilede og stimulere barnet til å tenke selv.

Barnehagen vil bidra til at barn og voksne:

* Har fokus på de sårbare barna som trenger hjelp til selvregulering eller selvhevdelse.
* Skape gode relasjoner, der alle blir møtt med varme, anerkjennelse og opplever seg selv som verdifulle.
* Legge til rette for lek og se at alle har noen å leke med.
* Oppleve glede, humor, trygghet og fellesskapsfølelse i det daglige samspillet med hverandre.
* Vise medfølelse og omsorg for andre.
* Bidra til at barnet opplever mestring og blir lyttet til.
* I samarbeid med omsorgsperson, sette grenser der det er nødvendig og samtidig forklare hvorfor grensen er satt.
* Hjelpe barn til å finne ulik måter å løse konflikt på.
1. Barns medvirkning.

De yngste barna formidler sine synspunkter gjennom kroppsspråket. Dette skal vi ta hensyn til både i planlegging og evalueringen av samlingsstund og aktivitetene. Det gjøres med et nært samarbeid med den voksne omsorgspersonen som følger barna/barnet.

Etter hvert som barna får et verbalt språk, er det viktig å lytte til barna i valg av sanger, temaer og ting de vil lære mer om. Vi må være åpne og spontane og ta barnas impuls på alvor. Personalet legger til rette for aktiviteter, men det er barnet selv som bestemmer om det vil delta eller ei. Vi vil inspirere barnet til å få en variert opplevelse av dagen ved å delta på forskjellige aktiviteter. Her vil samarbeidet med omsorgsperson være viktig, der vi oppmuntrer dem til å være aktivt tilstede og interessert i barnet sitt.

Leder må også være villig til å legge vekk sine planer, hvis barna gir respons på andre ting enn det som var planlagt.

Samlingsstunden, førskolegruppa og måltider er gode læringssituasjoner for å gi utrykk for sine tanker og meninger og få en positiv selvoppfatning ved å se at deres meninger blir hørt. Det er samtidig viktig å skille mellom selvbestemmelse og medvirkning. Medvirkning er en begynnende forståelse for demokrati, der alles meninger er viktige. Det er en læring i å måtte gi og ta i forhold til flertallet.

 Barnehagen vil bidra til at barnet:

* Opplever barnehagen som en trygg og forutsigbar arena
* Får gi utrykk for sine tanker og meninger i samlinger, måltider og førskolegruppen
* Får tid og rom til å knytte gode relasjoner
* Får en positiv selvoppfatning ved å se at deres mening blir hørt og er viktig for de andre i barnehagen.
* Lære å lytte til andre og vente på tur.

Personalet i samarbeid med omsorgsperson:

* Ta barnet på alvor og være lydhør.
* Observere barnet og kunne lese barnets kroppsspråk.
* Ta barnet med i planlegging og evaluering av aktiviteter/prosjekter. Gjennom samtaler i formelle og uformelle situasjoner og i samarbeid med omsorgsperson.
* La barnet få ta del i valg av hverdagsaktiviteter. Hjelpe barnet til å finne aktiviteter som de liker ved å gi dem alternativer.

1. Dokumentasjon og evaluering

Dokumentasjon og evaluering blir gjennomført av personalet, foreldre og samarbeidsutvalget. Foreldre/andre omsorgspersoner er aktivt tilstede med barnet, og kan derfor være med å bidra til dokumentasjon og evaluering av planer og gjennomføring.

Personalet utarbeider en årsplan i samarbeid med foreldre og eier av barnehagen. Samarbeidsutvalget godkjenner planen. Årsplanen er barnehagens viktigste dokumentet og gir informasjon om pedagogisk innhold og mye annen informasjon om barnehagens drift.

 Personalet utarbeider en halvårsplan med detaljert beskrivelse av aktiviteter og tema. Her kan foreldre aktivt kommer med innspill. Halvårsplanen blir evaluert etter hvert.

Personalet har to planleggingsdager i året, der de har en faglig vurdering av innholdet i barnehagen og evaluerer hva som fungerer bra og hva som må gjøres bedre. Til evaluering bruker vi kvalitetskrysset.

Det blir skrevet periodebrev etter hvert tema som inneholder evaluering fra forrige periode og mål for neste periode.

Når det gjelder dokumentasjon så henger vi opp de ulike kunstutrykkene til barna, som kan være inspirerende for barn og voksne. Vi fokuserer på prosess og ikke på ferdig produkt.

Etter hvert tema lager vi bilde collage av hva barna har vært med på. Dette bruker vi i samtale med barna for å høre deres meninger om de forskjellige aktivitetene.

HMS:

Alle får utdelt en liten brosjyre når de kommer om våre forventninger til dem og hvilke verdier barnehagen har. Vi gjennomfører 1-2 brannøvelser i året.

Hvert år har går vi gjennom en handlingsplan der vi evaluerer vårt internkontroll systemet i eget skjema i dropboks. Vi evaluerer HMS rutiner og sjekklister i forhold til risikoanalysen og brannrutiner. Hovedmålene fra årsplanen som er evaluert i kvalitetskrysset, blir lagret punktvis i samme skjemaet. Det blir satt opp tidsfrister og en ansvarlig for å rette opp eller endre mål.

1. De 7 fagområdene

1.Kommunikassjon, språk og tekst, 2.kropp bevegelse, mat og helse, 3.kunst, kultur og kreativitet, 4.natur, miljø og teknologi, 5.antall, rom og form, 6.etikk, religion og filosofi, 7.nærmiljø og samfunn

Gjennom temaene i løpet av året vil vi jobbe med fagområdene. Selv om flere av fagområdene er med i alt vi gjør, vil vi ha fokus på et eller to fagområder til hvert tema.

Vi ønsker å undre oss sammen med barna og bruke uformelle situasjoner til samtale. Vi ønsker at barna skal oppleve høytlesing, fortellinger, sanger, rim og regler i samlingsstund og gjennom dagen. Vi kommer til å ha jevnlig fysisk aktivitet inne og ute. Måltidene oppmuntrer vi brukerne til å ha med seg sunne og gode matpakker. I aktivitetene legger vi opp til at barna skal bruke sin skaperglede, fantasi og kreativitet. Barna lærer med hele seg og vi bruker alle våre sanser.

1. Satsingsområdet: Bærekraftig utvikling

Bærekraftig utvikling omfatter natur, økonomi og sosiale forhold og er en forutsetning for å ta vare på livet på jorden slik vi kjenner det. (R:10)

Mål: Barna skal lære å ta vare på seg selv, hverandre og naturen.

Gjennom bærekraftig utvikling ønsker vi å ha fokus på naturen. Fagområdet «Natur, miljø og teknologi» og «kropp, bevegelse, mat og helse» vil inngå i temaene og aktivitetene vi setter opp på planen dette året.

Barnehagen skal bidra til at barna blir glade i naturen som fremmer evnen til å orientere seg og oppholde seg i naturen til ulike årstider. (Rammeplanen s.52)

Fagområdet: «kropp, bevegelse, mat og helse», skal barna motiveres til å spise sunn mat og få grunnleggende forståelse for hvordan sunn mat kan bidra til god helse. (Rammeplanen s.49)

Temaene dette året skal omhandle naturen og se sammenhenger i livets sirkel og lære om forskjellige dyr som lever i Norge. Vi skal også lage mat og se hvordan maten kommer på bordet.

|  |  |  |
| --- | --- | --- |
| Når | Temaer | Fagområde |
| August | Bli kjent | Nærmiljø og samfunn |
| September-november | Sanser | Natur, miljø og teknologi,Kropp bevegelse, rom og form |
| Desember | Julens tradisjoner | Etikk, religion og filosofiKunst, kultur og kreativitet |
| Januar- mars | Eventyr | Natur, miljø og teknologi,Kommunikasjon, språk og tekst, |
| Mars-juni | Våren og 17 mai/påske feiringen | Natur, miljø og teknologi,Religion og filosofi, tradisjoner |

1. Barnehagens samarbeidspartner

Barnehagen kan samarbeide med familiegruppen etter behov. Vi kan ta kontakt på telefon hvis vi trenger et besøk fra dem.

Helsestastasjonens familiesenter kan vi også kontakte eller anbefale omsorgsperson til å ta kontakt etter behov. Dette er et lavterskel tilbud som alle kan benytte.

Vi ønsker å inkludere alle barn, ut fra deres forutsetninger. Vi ønsker å tilrettelegge aktiviteter på flere nivåer slik at alle kan kjenne mestringsglede.

Gjennom observasjon kan vi oppdage avvik fra den normale utvikling. Da vil vi i samarbeid med omsorgsperson prøve å hjelpe barnet til å få venner og til å delta i lek og aktivitet. Ved behov utover dette prøver vi å hjelpe familien ved å henvise dem til helsestasjonens familiesenter og informere om muligheter til prioritert barnehageplass, eller å delta i familiegrupper etc.

1. Praktiske ting å vite

Åpningstid: Onsdag: 9-15. stengt i skolens ferier og på planleggingsdager.

Alle må skrive seg inn i skjemaet som ligger fremme når de kommer og krysse seg ut når de går. Når en kommer for første gang, registrer en seg på et skjema med fullt navn, nasjonalitet og krysser av om en ikke ønsker bilde av sitt barn på barnehagens hjemmeside. Vi ønsker også navn og telefon på pårørende hvis det skulle hende noe.

Ta med:

Innesko og matpakke.

Det blir servert frukt klokka 11.00 og kaffe/te hele dagen. (som ingen trenger å betale for.)

HMS:

Skal du ha kaffe utenom måltidet må du ha det i en termos kopp.

Bruk mobilen minst mulig. I lek med barna skal den ikke være i bruk.

Ved brann er møteplassen borte på grusparkeringsplassen.

Barna sitter ved bordet når de spiser.

Alle har ansvar for å vaske av stol og bord etter måltid.

Feiringer og andre fester:

Vi markerer FN, jul, samenes dag, karneval, påske, 17.mai og sommeravslutning. Da står vi for en god lunsj.

*Dagsrytmen: Åpner kl.9.00*

 *Sangsamling: kl.10 felles samling.*

 *Lunsj 11.00*

 Stenger kl.15.00

Parkering: stor gratis parkering på utsiden.

Sykdom: Barn som er syke må holdes hjemme pga. smittefare. Sjekk med kommunelegen på nett eller spør personalet hvis du er i tvil.

Rydding: Fint hvis alle rydder litt leker etter sitt barn, før de går for dagen

Personalet:

Daglig leder: Esther Choat Telf.979 38 268 Email:estherchoat@gmail.com

Assistent: Elisabeth Bratlie

Barnehageåret 2023/24

Første halvåret:

* FN dagen
* julefeiringen

Andre halvåret:

* Samenes dag
* Karneval
* Påskelunsj
* 17. maifeiring
* Sommer avslutning.